bombman/thwiki-2026-super-clean-3k huggingface dataset:
วีโกอัพ (มักเขียนแบบตัวพิมพ์ใหญ่ทั้งหมดเป็น WE GO UP) เป็นอีพีชุดที่สองของเบบีมอนสเตอร์ และประกอบด้วยเพลงทั้งหมด 4 เพลง รวมถึงซิงเกิลนำซึ่งมีชื่อเดียวกัน อีพีนี้ผสมผสานหลากหลายแนวเพลง เช่น ฮิปฮอป, แดนซ์, อาร์แอนด์บี และคันทรีป็อป ทั้งนี้ รามิ สมาชิกของวง ไม่ได้มีส่วนในการทำอีพีนี้ เนื่องด้วยปัญหาสุขภาพ ภูมิหลังและเผยแพร่ เมื่อวันที่ 26 พฤษภาคม ค.ศ. 2025 วายจีเอ็นเตอร์เทนเมนต์ได้ประกาศว่าเบบีมอนสเตอร์จะปล่อยมินิอัลบั้มชุดที่สองในวันที่ 1 ตุลาคม โดยมีซิงเกิลพรีรีลีส “Hot Sauce” ที่จะปล่อยในวันที่ 1 กรกฎาคม และอีกหนึ่งซิงเกิลที่จะปล่อยในเดือนกันยายน อย่างไรก็ตาม ในวันที่ 18 สิงหาคม ยัง ฮย็อน-ซ็อก ผู้ก่อตั้งวายจีเอ็นเตอร์เทนเมนต์ เปิดเผยว่า วีโกอัพ มินิอัลบั้มชุดที่สองของเบบีมอนสเตอร์ จะถูกเลื่อนวันจัดจำหน่ายออกไปหนึ่งสัปดาห์ เป็นวันที่ 10 ตุลาคม เพื่อหลีกเลี่ยงการชนกับช่วงวันหยุดชูซ็อก เขายังเปิดเผยด้วยว่าเพลง “Hot Sauce” จะไม่ถูกรวมอยู่ในมินิอัลบั้ม และยังได้เปิดเผยรายชื่อเพลงในอัลบั้มด้วย เมื่อวันที่ 12 กันยายน มีการเปิดเผยว่า รามิ สมาชิกของวง ไม่ได้เข้าร่วมการบันทึกเสียงมินิอัลบั้ม เนื่องจากปัญหาสุขภาพ และวงจะยังคงทำกิจกรรมโปรโมตต่อไปโดยสมาชิกทั้ง 6 คนที่เหลือ รายชื่อเพลงในมินิอัลบั้มถูกเปิดเผยเมื่อวันที่ 23 กันยายน มินิอัลบั้มถูกปล่อยพร้อมกับมิวสิกวิดีโอของเพลงที่มีชื่อเดียวกับอัลบั้มในวันที่ 10 ตุลาคม วิดีโอการแสดงพิเศษของเพลงที่มีชื่อเดียวกับอัลบั้มถูกปล่อยออกมาเมื่อวันที่ 14 ตุลาคม มิวสิกวิดีโอเพลง 'Psycho' ถูกปล่อยออกมาในวันที่ 19 พฤศจิกายน รายชื่อเพลง ชาร์ต รายสัปดาห์ + ผลงานชาร์ตประจำสัปดาห์ของ วีโกอัพ ชาร์ต (2025) อันดับสูงสุด Japanese Combined Albums (Oricon) 4 Japanese Hot Albums (Billboard Japan) 10 Portuguese Albums (AFP) 56 South Korean Albums (Circle) 1 US Top Album Sales (Billboard) 13 US Independent Albums (Billboard) 41 รายเดือน + ผลงานชาร์ตประจำเดือนของ วีโกอัพ ชาร์ต (2025) อันดับ Japanese Albums (Oricon) 16 South Korean Albums (Circle) 4 ประวัติการเปิดตัว + ประวัติการเปิดตัว วีโกอัพ ประเทศ วันที่ รูปแบบ ค่ายเพลง หลากหลาย 10 ตุลาคม 2568 YG เกาหลีใต้ CD สหรัฐอเมริกา อ้างอิง
มัสยิดมัลเมอ เป็นมัสยิดที่เก่าแก่เป็นอันดับ 2 ในประเทศสวีเดน ตั้งอยู่ที Jägersro villastad ย่านใน Husie มัลเมอ มัสยิดแห่งนี้เปิดทำการเมื่อวันที่ 20 เมษายน ค.ศ. 1984 และบริหารงานโดยองค์กรศูนย์อิสลาม มีโรงเรียนเอกชนติดกับมัสยิด ซึ่งบริหารงานโดยศูนย์อิสลามเช่นกัน มัสยิดแห่งนี้ถูกโจมตีหลายครั้ง รวมถึงการวางเพลิงเมื่อวันที่ 28 เมษายน ค.ศ. 2003 ซึ่งสร้างความเสียหายให้กับมัสยิดและทำลายอาคารอื่น ๆ ภายในศูนย์อิสลาม ประวัติ ในช่วงคริสต์ทศวรรษ 1960 ถึงคริสต์ทศวรรษ 1970 มุสลิมหลายคนจากอดีตยูโกสลาเวีย ตุรกี และประเทศมุสลิมอื่น ๆ เดินทางมาที่สวีเดนเพื่อทำงานชั่วคราว แต่เมื่อเวลาผ่านไป พวกเขาก็เริ่มตระหนักว่าชีวิตในสวีเดนเริ่มนานขึ้น เรื่องนี้ยิ่งชัดเจนขึ้นเมื่อพบผู้เสียชีวิตรายแรกในกลุ่มผู้อพยพชาวมุสลิม ดังนั้น ในช่วงคริสต์ทศวรรษ 1960 แนวคิดในการสร้างมัสยิดจึงเกิดขึ้น และในช่วงปลายคริสต์ทศวรรษ 1970 การแบ่งเขตพื้นที่สำหรับการก่อสร้างจึงเริ่มต้นขึ้น เทศบาลมัลเมอได้ให้ความช่วยเหลือโดยการจัดสรรที่ดินผืนใหญ่ขนาด 32,000 ตารางเมตร หลังจากขั้นตอนมาตรฐานบางอย่าง เช่น การขุดค้นทางโบราณคดี การก่อสร้างจึงเริ่มต้นขึ้นในเดือนเมษายน ค.ศ. 1983 มัสยิดเปิดทำการเมื่อวันที่ 20 เมษายน ค.ศ. 1984 และมีการละหมาดวันศุกร์ครั้งแรกในวันนั้น ผู้ริเริ่มโครงการนี้คือ Bejzat Becirov ซึ่งเป็นผู้นำศูนย์อิสลามและมัสยิดจนกระทั่งเสียชีวิตในเดือนพฤศจิกายน ค.ศ. 2018 ขณะมีอายุ 80 ปี ใน ค.ศ. 2008 หลังประสบปัญหาทางการเงิน องค์กรที่มีความสัมพันธ์ใกล้ชิดกับมูอัมมาร์ กัดดาฟีชื่อ สมาคมเรียกร้องอิสลามโลก (WICS) ได้ซื้อมัสยิดแห่งนี้ในราคา 30 ล้านครูนาสวีเดน ในช่วงสงครามกลางเมืองลิเบีย พวกเขาถูกวิพากษ์วิจารณ์จากสื่อสวีเดนเกี่ยวกับความเชื่อมโยงระหว่างมัสยิดและองค์กร Bejzat Becirov ประธานมัสยิดในขณะนั้น กล่าวว่า WICS เป็นอิสระจากรัฐบาลในตริโปลี และเป็นองค์กรที่จริงจังซึ่งเป็นสมาชิกของยูเนสโก การโจมตี มีการโจมตีมัสยิดหลายครั้ง หนึ่งในนั้นคือการวางเพลิงใน ค.ศ. 2003 ซึ่งสร้างความเสียหายให้กับมัสยิดและทำลายอาคารอื่น ๆ ที่ศูนย์อิสลาม ค่าใช้จ่ายในการบูรณะอยู่ที่ 17 ล้านครูนาสวีเดน มีการวางเพลิงขนาดเล็กอีกสองครั้งใน ค.ศ. 2005 และครั้งสุดท้ายมีค่าใช้จ่าย 1 ล้านครูนาสวีเดน ไม่มีใครถูกจับกุมจากการโจมตีใน ค.ศ. 2003 และ 2005 ระหว่างนั้น (ตุลาคม ค.ศ. 2005) และการเปิดมัสยิดอีกครั้งใน ค.ศ. 2004 มีคดีก่อวินาศกรรมอย่างน้อย 20 คดี Peter Mangs มือปืนต่อเนื่องผู้ก่อเหตุยิงต่อเนื่องในเมืองมัลเมอ ถูกตัดสินว่ามีความผิดฐานพยายามฆ่าอิหม่ามในมัสยิดเมื่อวันที่ 31 ธันวาคม ค.ศ. 2009 เขายิงใส่หน้าต่างหลายนัดแต่พลาดเป้า แม้ว่าอิหม่ามจะถูกกระจกแตกก็ตาม ความจุและขนาดชุมชน มัสยิดและโรงเรียน มัสยิดแห่งนี้มีผู้เข้าเยี่ยมชมเป็นจำนวนมาก ทั้งชาวมุสลิมจากสกัวเนอและโคเปนเฮเกน ประเทศเดนมาร์ก มัสยิดแห่งนี้ได้รับการขยายเพื่อตอบสนองต่อจำนวนประชากรมุสลิมที่เพิ่มขึ้นในช่วงคริสต์ทศวรรษ 1980 ปัจจุบัน มัสยิดมีขนาดเล็กเกินไปที่จะตอบสนองความต้องการของชุมชนมุสลิมในเมืองและภูมิภาค ซึ่งตามข้อมูลของศูนย์อิสลาม มีอยู่ที่ 45,000 และ 100,000 คนตามลำดับ มีผู้เข้าร่วมละหมาดวันศุกร์ประมาณ 1,000 คน และมัสยิดแห่งนี้รองรับผู้เยี่ยมชมมากกว่า 70,000 คนต่อปี อ้างอิง โยชิ:มัสยิดในประเทศสวีเดน โยชิ:มัสยิดที่มีโดมในทวีปยุโรป โยชิ:มัสยิดที่ถูกทำลายด้วยการวางเพลิง โยชิ:มัสยิดที่มีหออะษานในทวีปยุโรป โยชิ:มัสยิดซุนนีในทวีปยุโรป โยชิ:ซุนนีในประเทศสวีเดน
พรหมพยศ เป็นละครโทรทัศน์ไทยแนวโรแมนติก ชีวิต คอมเมดี ปี 2568 ผลิตโดย บริษัท มีเดีย สตูดิโอ จำกัด ละครเรื่องนี้สร้างจากบทประพันธ์โดย ชูวงศ์ ฉายะจินดา จากการกำกับของศุภฌา ครุฑนาค นำแสดงโดยมิกค์ ทองระย้า และชยิสรา วัฒนะนาวิน ออกอากาศทางช่อง 7 HD ทุกวันจันทร์ - อังคาร เวลา 20.40 น. - 21.40 น. เริ่มตอนแรกวันที่ 1 กันยายน – 25 พฤศจิกายน พ.ศ. 2568 นักแสดง ปี พ.ศ. 2568 สถานีที่ออกอากาศ ช่อง 7HD ผู้ผลิต บริษัท มีเดีย สตูดิโอ จำกัด บทประพันธ์ ชูวงศ์ ฉายะจินดา บทโทรทัศน์ ปราณประมูล ผู้กำกับการแสดง ศุภฌา ครุฑนาค ตัวละคร นักแสดงหลัก ก้าน มิกค์ ทองระย้า แป้งร่ำ ชยิสรา วัฒนะนาวิน ตัวละคร นักแสดงสมทบ สมนึก ชาคริต บุญสิงห์ น้ำอบ ศิภัชรดา ผิวทอง น้ำหอม ชนกนันท์ เสนปิ่น ปลัดขจร พีรวัศ กุลนันท์วัฒน์ จำเรียง เกษรา วัฒนสังข์ เกสร ณศมน นิยมเดชา สารวัตรพิชิต พลพจน์ พูลนิล น้ำมนตร์ ณัฐภัทร จิรภาวสุทธิ์ ผู้ใหญ่เข็ม วสุ แสงสิงแก้ว แม่ดอกไม้ น้ำทิพย์ เสียมทอง พงษ์ สุรศักดิ์ สุวรรณวงษ์ กำนันบูรณ์ ขจรศักดิ์ รัตนนิสสัย เถ้าแก่เล้ง กัณพล ปรีดามาโนช เสี่ยรอง ธนทัต คูณเอนกสิน
วัดโพธิ์ศรี เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอินทร์บุรี อำเภออินทร์บุรี จังหวัดสิงห์บุรี ตั้งอยู่ริมแม่น้ำเจ้าพระยาฝั่งตะวันออก วัดโพธิ์ศรีสร้างขึ้นประมาณ พ.ศ. 2376 ได้รับพระราชทานวิสุงคามสีมาเมื่อ พ.ศ. 2465 มีประวัติว่าในรัชสมัยของพระบาทสมเด็จพระนั่งเกล้าเจ้าอยู่หัวได้มีประชาชนอพยพมาจากนครเวียงจันทน์ มาตั้งถิ่นฐานประกอบอาชีพอยูู่ ณ บริเวณที่ตั้งอยู่ในปัจจุบันนี้ประมาณ 100 ครอบครัว ชาวบ้านได้ร่วมกันสร้างวัด มีนายผ่อง นางสี เป็นหัวหน้าเพราะเหตุที่เมื่อแรกสร้างวัด สถานที่เป็นที่สร้างวัด มีต้นโพธิ์ใหญ่หลายต้นให้ความร่มเย็น จึงได้ชื่อว่า วัดโพธิ์สี แต่ต่อมาการเขียนชื่อวัดได้เปลี่ยนมาเป็น 'วัดโพธิ์ศรี' ตามที่เป็นอยู่ในปัจจุบันนี้ เป็นวัดที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) เคยเสด็จพระราชดำเนินมาทรงผูกพัทธสีมา วัดมีหลวงพ่อนาคเป็นพระปางนาคปรก อายุกว่า 1000 ปี บริเวณด้านหน้าวัดมีพระอินทร์เทวาธิราชทรงช้างเอราวัณ สร้างขึ้นเพื่อน้อมถวายพระราชกุศลแด่สมเด็จพระสังฆราช สกลมหาสังฆปริณายก ในโอกาสเจริญพระชันษา 100 ปี และมีหอฉันเป็นอาคารไม้เก่าแก่โบราณอายุกว่า 100 ปี อ้างอิง กฤษณเวฬุพุทธาราม
วัดบ่อสร้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลต้นเปา อำเภอสันกำแพง จังหวัดเชียงใหม่ มีพื้นที่ 2 ไร่ 3 งาน 77 ตารางวา วัดบ่อสร้าง เดิมชื่อ วัดศรีสุพรรณสันน้ำบ่อสร้าง สันนิษฐานว่าสร้างประมาณ พ.ศ. 2325 ในรัชสมัยพระเจ้ากาวิละ พระองค์ได้คุมกำลังพลขึ้นไปกวาดต้อนครอบครัวในเวียงเชียงแสนให้ลงมาสร้างหลักปักฐานอยู่ ณ บริเวณอำเภอสันกำแพง หลังจากตั้งถิ่นฐานลงตัวเป็นหลักแหล่งแล้วชาวบ้านจึงได้ชักชวนร่วมมือกันสร้างวัดขึ้น เพื่อเป็นสถานที่พำนักสงฆ์ ปฏิบัติธรรม และไว้เป็นที่บำเพ็ญกุศลของศรัทธาชาวบ้านในชุมชนคนบ่อสร้าง พร้อมกันนี้ก็ได้ขุดบ่อน้ำใหญ่ลึก 9 เมตร จำนวน 1 บ่อ จึงเป็นที่มาของชื่อหมู่บ้านและชื่อวัด ด้านการบูรณะและก่อสร้างสิ่งปลูกสร้างภายในวัดบ่อสร้าง ใน พ.ศ. 2517 ได้ดำเนินการสร้างกุฏิหลังใหม่ ทดแทนหลังเก่าที่ชำรุดจนเกือบหมดสภาพ และ พ.ศ. 2524 ได้ทำการบูรณะซ่อมแซมวิหารและดำเนินการก่อสร้างโรงครัว ภายในวัดมีเจดีย์ ซุ้มประตู บ่อน้ำบ่อสร้าง รวมทั้งพระเจดีย์สันติภาพ เจดีย์ที่ชาวญี่ปุ่น ยูเมฮะระ โซะจัง ได้บริจาคเงินจำนวนหนึ่งเพื่อทำการสร้างเจดีย์นี้ขึ้นมาก เพื่อเป็นสัญลักษณ์แห่งสันติภาพของโลก อีกทั้งยังมีพิธีอัญเชิญและประดิษฐานพระบรมสารีริกธาตุในทุก ๆ ปีด้วย วันขึ้น 15 ค่ำ เดือน 4 เหนือ ของทุกปี เป็นวันประเพณีสรงน้ำพระธาตุวัดบ่อสร้าง อ้างอิง ร้องวัวแดง
คลิปสตูดิโอเพนต์ ชื่อเดิมคือมังงะสตูดิโอ เป็นชุดซอฟต์แวร์ที่พัฒนาโดยบริษัทเซลซิส ซึ่งเป็นบริษัทซอฟต์แวร์กราฟิกจากประเทศญี่ปุ่น ใช้สำหรับการสร้างงานดิจิทัลประเภทการ์ตูนช่อง ภาพประกอบทั่วไป และแอนิเมชัน 2 มิติ ซอฟต์แวร์นี้มีให้ใช้งานในหลายเวอร์ชัน สำหรับแมคโอเอส, วินโดวส์, ไอโอเอส, ไอแพดโอเอส, แอนดรอยด์ และโครมโอเอส โปรแกรมนี้เป็นที่นิยมแพร่หลายทั้งในกลุ่มผู้สร้างการ์ตูนสมัครเล่นและมืออาชีพ ประวัติ คลิปสตูดิโอเพนต์เวอร์ชัน 1.0.0 ได้ปล่อยให้ใช้งานในวันที่ 31 พฤษภาคม ค.ศ. 2012 สำหรับ macOS และ Windows ซึ่งในขณะนั้นได้จัดจำหน่ายในฐานะมังงะสตูดิโอ 5 โดยสมิธไมโครซอฟต์แวร์ (อังกฤษ: Smith Micro Software) ในตลาดตะวันตก ต่อมาในปี ค.ศ. 2016 ชื่อ 'มังงะสตูดิโอ' ได้ถูกเลิกใช้ และโปรแกรมก็ได้เริ่มจำหน่ายในทุกตลาดในชื่อ 'คลิปสตูดิโอเพนต์' เวอร์ชันดังกล่าวที่ได้รับการปล่อยภายใต้แบรนด์เดียวกันนี้ (เวอร์ชัน 1.5.4) มาพร้อมรูปแบบไฟล์ใหม่ (สกุล .clip) และแอนิเมชันเฟรมต่อเฟรม ตั้งแต่ปลายปี ค.ศ. 2017 เป็นต้นไป เซลซิสได้เข้าควบคุมการขายซอฟต์แวร์คลิปสตูดิโอเพนต์ทั่วโลก คลิปสตูดิโอเพนต์สำหรับ Apple iPad ได้เปิดตัวในเดือนพฤศจิกายน ค.ศ. 2017 และสำหรับ iPhone ได้เปิดตัวในเดือนธันวาคม ค.ศ. 2019 คลิปสตูดิโอเพนต์สำหรับแท็บเล็ตและสมาร์ตโฟน Samsung Galaxy ได้ปล่อยให้ใช้งานในเดือนสิงหาคม ค.ศ. 2020 บน Galaxy Store ในขณะที่เวอร์ชันสำหรับอุปกรณ์ Android อื่นๆ และ Chromebook ได้ปล่อยให้ใช้งานในเดือนธันวาคม รุ่นการใช้งาน แอปพลิเคชันคลิปสตูดิโอเพนต์มีสามรุ่นการใช้งาน ได้แก่ 'เดบิวต์' (อังกฤษ: Debut) ซึ่งเป็นรุ่นพื้นฐาน มีเฉพาะที่พ่วงมากับสินค้าอื่น 'โปร' (อังกฤษ: Pro) ซึ่งมีฟีเจอร์สำหรับการวาดด้วยเวกเตอร์ พื้นผิวปรับแต่ง และการตั้งค่าเครื่องมือ และ 'อีเอ็กซ์' (อังกฤษ: EX) ซึ่งมีฟีเจอร์สำหรับเอกสารหลายหน้า การส่งออกหนังสือ และแอนิเมชันความยาวเต็ม โปรแกรมเสริมประกอบด้วย 'คลิปสตูดิโอ' ซึ่งเป็นโปรแกรมสำหรับจัดการและแบ่งปันทรัพยากรดิจิทัลที่เผยแพร่ผ่านเว็บไซต์คลิปสตูดิโอ จัดการไลเซนส์ และรับการอัปเดตและสนับสนุน และ 'คลิปสตูดิโอโมเดลเลอร์' (อังกฤษ: Clip Studio Modeler) ซึ่งเป็นโปรแกรมสำหรับจัดเตรียมวัสดุสามมิติเพื่อนำมาใช้ในคลิปสตูดิโอเพนต์ อ้างอิง
สมิงเขาขวาง เป็นภาพยนตร์ไทยแนวสยองขวัญเหนือธรรมชาติสร้างโดยเมเจอร์ จอยน์ ฟิล์ม และบีอีซีฟิล์ม กำกับโดยณฤทธิ์ ยุวบูรณ์และธนเดช ประดิษฐ์ ผู้กำกับจากธี่หยด 3 นำแสดงโดยณเดชน์ คูกิมิยะ, องอาจ เจียมเจริญพรกุล และเมลดา สุศรี มีกำหนดเข้าฉายในวันที่ 30 กันยายน พ.ศ. 2569 เรื่องย่อ สมิงเขาขวาง เล่าเรื่องของ ยักษ์ (ณเดชน์ คูกิมิยะ) และ จ่าปพันธ์ (องอาจ เจียมเจริญพรกุล) นายทหารจู่โจมเสือดำที่ได้รับภารกิจจาก พันตรีฤทธิ์ ให้ออกติดตาม ทับ นายทหารข่าวกรองที่หายตัวไป ระหว่างการปฏิบัติภารกิจ ทั้งสองต้องเผชิญหน้ากับ ไอ้โหง เสือสมิงที่เชื่อว่ามีชีวิตเป็นอมตะ และพยายามเอาชีวิตรอดพร้อมทั้งปกป้อง น้ำเพชร (เมลดา สุศรี) ลูกสาวของจ่าปพันธ์ซึ่งร่วมเดินทางไปด้วย นักแสดง นักแสดง รับบท ณเดชน์ คูกิมิยะ ยักษ์ องอาจ เจียมเจริญพรกุล จ่าปพันธ์ เมลดา สุศรี น้ำเพชร ทับ พันตรีฤทธิ์ การสร้างและประชาสัมพันธ์ ภาพยนตร์เรื่องนี้สร้างจากนวนิยายชื่อเดียวกันของ กฤตานนท์ ผู้เขียนนวนิยายเรื่อง ธี่หยด และมีเนื้อหาเป็นภาคปฐมบท ซึ่งเกิดขึ้นก่อนเหตุการณ์ใน ธี่หยด ภาคแรกประมาณ 4 ปี ในเดือนพฤศจิกายน พ.ศ. 2568 ผู้สร้างภาพยนตร์ ได้แก่ เมเจอร์ จอยน์ ฟิล์ม และบีอีซีฟิล์ม ได้นำภาพยนตร์เรื่อง สมิงเขาขวาง ไปเสนอแก่ผู้จัดจำหน่ายในงานตลาดหนังอเมริกัน (American Film Market 2025) พร้อมกับภาพยนตร์ในค่ายอีก 3 เรื่อง ได้แก่ อนงค์ 2, มือปืน และ The Last Bliss อ้างอิง
ชื่ออาระเบียในฐานะดินแดนของอะคีเมนิดในจารึก DNa ของดาไรอัสมหาราช (ประมาณ 490 ปีก่อน ค.ศ.): Arabāya (𐎠𐎼𐎲𐎠𐎹) อาระเบีย (อักษรรูปลิ่มเปอร์เซียโบราณ: 𐎠𐎼𐎲𐎠𐎹, Arabāya) เป็นเซแทร็ป (แคว้น) ของจักรวรรดิอะคีเมนิด อาระเบียของอะคีเมนิดตั้งอยู่ตรงดินดอนสามเหลี่ยมปากแม่น้ำไนล์ (อียิปต์) และเมโสโปเตเมีย ซึ่งต่อมาชาวโรมันรู้จักกันในชื่ออาราเบียเปไตรอา ตามคำบอกเล่าของเฮโรโดตัส แคมไบซีสไม่ได้ปราบชาวอาหรับเมื่อพระองค์โจมตีอียิปต์ใน 525 ปีก่อนคริสตกาล ดาไรอัสมหาราช ผู้สืบทอดตำแหน่งของพระองค์ ได้กล่าวถึงชาวอาหรับในจารึกเบฮิสตูนเมื่อช่วงแรกของรัชสมัยพระองค์ และในเอกสารฉบับต่อ ๆ มา ชี้ให้เห็นว่าดาไรอัสอาจพิชิตดินแดนอาระเบียส่วนนี้ หรือเดิมทีเป็นส่วนหนึ่งของแคว้นอื่น ซึ่งอาจเป็นบาบิโลเนียของอะคีเมนิด แต่ต่อมาได้กลายเป็นแคว้นของตนเอง ภาพนูนต่ำของคณะผู้แทนอาหรับที่ถืออูฐหนอกเดียว บันไดอาเพอดาเนอแห่งเปอร์เซโปลิส ชาวอาหรับไม่ถือเป็นข้าราชบริพารของราชวงศ์อะคีเมนิดเช่นเดียวกับชนชาติอื่น ๆ และได้รับการยกเว้นภาษี พวกเขาเพียงแค่จัดหากำยาน 1,000 ทาเลนต์ต่อปี พวกเขายังช่วยกองทัพอะคีเมนิดบุกอียิปต์โดยมอบถุงน้ำให้ทหารที่ข้ามทะเลทราย ชาวอาหรับเข้าร่วมกองทัพอะคีเมนิดและมีส่วนร่วมในการบุกครองกรีซครั้งที่สองของเปอร์เซีย (479–480 ปีก่อน ค.ศ.) ภาพทหารอาหรับที่รับใช้กองทัพอะคีเมนิดปรากฏอยู่ในภาพนูนต่ำของสุสานจักรพรรดิแนฆเชโรสแทม อ้างอิง
โคกหม้อ เป็นตำบลในอำเภอทัพทัน จังหวัดอุทัยธานี เดิมเป็นตำบลของอำเภอโกรกพระ จังหวัดนครสวรรค์ ที่ตั้งและอาณาเขต ตำบลโคกหม้อ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลหนองหลวง (อำเภอสว่างอารมณ์) ทิศตะวันออก ติดต่อกับตำบลนากลาง ตำบลศาลาแดง และตำบลเนินศาลา (อำเภอโกรกพระ จังหวัดนครสวรรค์) และตำบลทุ่งใหญ่ (อำเภอเมืองอุทัยธานี) ทิศใต้ ติดต่อกับตำบลเขาขี้ฝอย และตำบลหนองหญ้าปล้อง ทิศตะวันตก ติดต่อกับตำบลหนองยายดา และตำบลสว่างอารมณ์ (อำเภอสว่างอารมณ์) ประวัติ โคกหม้อ เดิมเป็นหมู่บ้านและตำบลในเขตอำเภอโกรกพระ จังหวัดนครสวรรค์ พ.ศ. 2462 ประชาชนได้ยื่นเรื่องราวต่อพระยาพิไชยสุนทร (ทองสุข บุญศรีมานนท์) ผู้ว่าราชการจังหวัดอุทัยธานี เนื่องจากการเดินทางระหว่างพื้นที่กับที่ว่าการอำเภอโกรกพระ มีระยะทางกว่า 21 กิโลเมตร เป็นไปด้วยความยากลำบาก จึงขอขึ้นตรงกับอำเภอทัพทัน ของจังหวัดอุทัยธานี ที่มีระยะทางเพียง 12 กิโลเมตร ปี พ.ศ. 2464 ทางราชการได้เปลี่ยนแปลงเขตจังหวัดนครสวรรค์กับจังหวัดอุทัยธานี โดยโอนพื้นที่ตำบลโคกหม้อ อำเภอโกรกพระ จังหวัดนครสวรรค์ มาขึ้นกับอำเภอทัพทัน จังหวัดอุทัยธานี จนถึงปัจจุบัน ปี พ.ศ. 2549 แยกพื้นที่หมู่ 1 บ้านเขาน้อย ตั้งเป็นหมู่บ้านใหม่ หมู่ที่ 5 บ้านหินกอง การปกครองส่วนภูมิภาค การปกครองส่วนภูมิภาค ตำบลโคกหม้อแบ่งพื้นที่การปกครองออกเป็น 5 หมู่บ้าน ได้แก่ หมู่ที่ 1 บ้านเขาน้อย หมู่ที่ 2 บ้านโคกหม้อเดิม หมู่ที่ 3 บ้านโคกหม้อ หมู่ที่ 4 บ้านเขาลูกช้าง หมู่ที่ 5 บ้านหินกอง อ้างอิง โคกหม้อ โคกหม้อ
รูปสลักกวนอิม เนียวริงคันนง ของวัดคันชิงในคาวาจินางาโนะ เป็น ฮิบุตสึ เปิดให้สาธารณชนได้ชมเฉพาะวันที่ 17-18 เมษายนของทุกปี ฮิบุตสึ ('พุทธะลับ') หมายถึงรูปเคารพในศาสนาพุทธแบบญี่ปุ่นที่ไม่เปิดให้แก่สาธารณะชม ฮิบุตสึมักประดิษฐานในวัดหรือศาลเจ้าที่เรีกยว่า ซึชิ ('ศาลน้อย') จะไม่นำออกมาแสดงต่อสาธารณะให้ชมหรือสักการะ ยกเว้นแต่ในโอกาสสำคัญทางศาสนา ในบางครั้งอาจให้เข้าชมแลกกับการบริจาคให้กับวัด ในขณะที่ฮิบุตสึบางองค์แทบจะไม่เปิดให้สาธารณชนได้ชมเลย ดังเช่นพระพุทธรูปพระโคตมพุทธเจ้าของวัดเซเรียว หรือพระพุทธรูปพระอมิตาภพุทธเจ้าของวัดเซ็งโก แม้แต่ต่อปูชณียบุคคลของวัดนั้น ๆ เอง ฮิบุตสึบางองค์อาจเปิดให้สาธารณชนได้ชมและสักการะเฉพาะในอกาสพิธีกรรมสำคัญ เรียกว่า พิธีไคโจ ('เปิดม่าน') ปรากฏหลักฐานจารีตปฏิบัติในการเก็บศาสนวัตถุที่สำคัญไว้มิดชิดพ้นสายตาภายในศาลน้อย (ซึชิ) หรือหลังม่าน มาตั้งแต่สมัยเฮอัง เป็นไปได้ว่าจารีตปฏิบัตินี้มีที่มาจากศาสนาชินโตซึ่งมีคติของ คามิ ('เทพเจ้า') ซึ่งไร้รูป กระนั้น เอกสารจากวัดโครยู บ่งบอกว่าอาจมีที่มาจากวัดดังกล่าวซึ่งมีจารีตในการไม่แสดงรูปกวนอิมที่นำเข้ามาจากซิลลา ในปี ค.ศ. 616 กระนั้นบันทึกที่เก่าแก่ที่สุดที่กล่าวถึงฮิบุตสึมาจากปี 1106 ในแหล่งข้อมูลซึ่งบอกว่าพระพุทธรูปพระอมิตาภพุทธเจ้าของวัดเซ็งโกนำออกมาจัดแสดงเป็นช่วงสั้น ๆ ในสมัยเอโดะ ฮิบุตสึกลายมาเป็นแนวคิดที่นิยมในศาสนาพุทธแบบญี่ปุ่น และพิธีเปิดม่าน (ไคโจ) กลายมาเป็นเทศกาลสาธารณะขนาดใหญ่ มีผู้เข้าร่วมหลายพันคน นักประวัติศาสตร์ศิลปะ ชิโระ อิโตะ (Shiro Ito) ยังชี้ให้เห็นว่าฮิบุตสึเป็นปรากฏการณ์ที่พิเศษและพบเฉพาะในญี่ปุ่น วัฒนธรรมพุทธอื่นทั่วโลกไม่ปรากฏว่ามีจารีตปฏิบัติที่คล้ายกันกับฮิบุตสึเลย การปกปิดฮิบุตสึมีเป้าหมายเพื่อเพิ่มความมัศจรรย์และอำนาจของรูปเคารพนั้น ๆ และอาจเป็นวิธีหนึ่งในการปกป้องรูปเคารพจากโลกที่โสมม หรือเพื่อรักษาความเป็นส่วนตัวให้กับรูปแทนศาสนาพุทธที่ 'มีชีวิตจริง' เหล่านี้ อ้างอิง
โซ ซูเกกูนิ (ค.ศ. 1207 - 4 พฤศจิกายน ค.ศ. 1274) เป็นรองผู้ว่าราชการแห่งแคว้นสึชิมะในยุคคามากูระของประเทศญี่ปุ่น ในระหว่างการรุกรานญี่ปุ่นของมองโกลครั้งที่หนึ่งใน ค.ศ. 1274 ซูเกกูนิเป็นผู้นำในการป้องกันเกาะนี้ แม้จะมีกำลังพลเพียง 80 นาย เขาถูกสังหารในยุทธการเมื่อวันที่ 4 พฤศจิกายน ค.ศ. 1274 เขาเป็นหัวหน้าตระกูลโซ ซึ่งเป็นผู้นำในประวัติศาสตร์ของเกาะสึชิมะ รูปปั้นครบรอบ 750 ปีของโซ ซูเกกูนิที่โคโมดาฮามะ เกาะสึชิมะ ชีวิต ซูเกกูนิเกิดในสมาชิกตระกูลโซ และภายหลังกลายเป็นหัวหน้าตระกูล ในระหว่างการรุกรานสึชิมะโดยมองโกลใน ค.ศ. 1274 ซูเกกูนิในฐานะรองผู้ว่าราชการ (จิโตได) แห่งแคว้นสึชิมะ ต้องรีบเตรียมการป้องกันอย่างเร่งด่วนหลังพบเห็นกองเรืออยู่นอกชายฝั่ง ในวันนั้น ศาลเจ้าฮาจิมังเกิดไฟไหม้ ซึ่งน่าจะเป็นลางร้าย แต่ซูเกกูนิตีความว่าเป็นลางบอกเหตุเตือน ซูเกกูนิกับซามูไรขี่ม้า 80 นายกับบริวารคอยดูแล ได้เผชิญหน้ากับกองกำลังรุกรานที่ โซ ชิ คาฟุ บรรยายว่าเป็นนักรบ 8,000 นายบนเรือ 900 ลำ กองทัพมองโกลขึ้นบกเมื่อเวลา 02.00 น. ของวันที่ 4 พฤศจิกายน และเพิกเฉยต่อความพยายามเจรจาของญี่ปุ่น โดยเปิดฉากยิงด้วยธนูและบังคับให้กองทัพญี่ปุ่นต้องล่าถอย ซูเกกูนิเสียชีวิตขณะต่อสู้เพื่อปกป้องเกาะบ้านเกิดของเขา อ้างอิง ข้อมูล
ขชุราโห (Khajuraho) เป็นนครตั้งอยู่ใกล้กับฉัตรปุระ ในอำเภอฉัตรปุระ รัฐมัธยประเทศ เป็นหนึ่งในจุดหมายปลายทางยอดนิยมของการท่องเที่ยวในประเทศอินเดีย เป็นที่รู้จักจากหมู่ศาสนสถานของศาสนาฮินดูและศาสนาไชนะที่สร้างขึ้นในอินเดียยุคกลาง รู้จักในชื่อ หมู่ปูชนียสถานขชุราโห และมีสถานะเป็นแหล่งมรดกโลกของยูเนสโก ประวัติศาสตร์ พื้นที่แถบนี้มีการเปลี่ยนผ่านผู้ปกครอบมาหลายจักรวรรดิและอาณาจักร โดยอาณาจักรแรกที่ปรากฏหลักฐานคือวัตสะ ต่อมาถูกยึดครองโดยเมารยะ, สุงคะ, กุษาณ, นาคะปัทมาวตี, วกฏกะ, คุปตะ, ปุษยภูติ และคุรชร-ประติหาร สถาปัตยกรรมและศิลปกรรมในขชุราโหเริ่มรุ่งเรืองในสมัยคุปตะเป็นต้นมา และมีพัฒนาการทางศิลปะและสถาปัตยกรรมตามยุคสมัยต่าง ๆ เรื่อยมา อิบน์ บัตตูตา เคยเดินทางเยือนขชุราโห และบรรยายถึงวิหารต่าง ๆ และสาธุจำนวนไม่มาก วิหารบางส่วนในขชุราโหเสียหายจากการรุกรานของสิกันทร โลฑี ในปี 1495 ในศตวรรษที่ 16 ขชุราโหสิ้นความสำคัญลง กระทั่งนักสำรวจของกองทัพอังกฤษเจ้าอาณานิคม เจซี แฟรงกลิน (C. J. Franklin) ค้นพบขชุราโหในปี 1819 และตามด้วยความพยายามของกัปตันกองทัพอังกฤษ ทีเอส เบิร์ต (T. S. Burt) ในการนำขชุราโหกลับมาสู่ความสำคัญอีกครั้งหลังเขาเดินทางเยือนในปี 1838 และต่อมา อาเล็กซันเดอร์ คันนิงแฮม ได้เดินทางเยือนคขชุราโหในปี 1852 และ 1855 การเดินทาง ทางอากาศ ท่าอากาศยานขชุราโหมีเที่ยวบินระหว่างขชุราโหกับเดลี, พาราณสี และ เรวะ ท่าอากาศยานตั้งอยู่ห่างไป 3 กิโลเมตรทางใต้ของเมือง เปิดให้บริการในปี 1978 มีเป้าหมายเพื่ออำนวยความสะดวกนักท่องเที่ยว ทางราง สถานีรถไฟขชุราโหเชื่อมต่อกับเดลีมีเที่ยวรถวันละครั้ง ผ่านฉัตรปุระ, ติมครห์, ฌางสี, ควาลิยัร, อาครา และมถุรา เป็นต้น อ้างอิง
Transkriptor เป็นบริการซอฟต์แวร์ออนไลน์ (SaaS) สำหรับถอดเสียงพูดเป็นข้อความด้วย AI ที่รองรับการแปลงเสียงและวิดีโอเป็นข้อความได้มากกว่า 100 ภาษา Transkriptor เป็นบริการออนไลน์และแอปมือถือที่ใช้ AI ถอดเสียงการประชุม, การสัมภาษณ์, การโทร, และการบันทึกอื่น ๆ โดยอัตโนมัติ นอกจากนี้ยังมีฟีเจอร์เด่นอย่างการสรุปเนื้อหาอัตโนมัติด้วย AI การค้นหาข้อความถอดเสียงแบบโต้ตอบ และผู้ช่วยประชุมที่ช่วยจดบันทึกการประชุมอัตโนมัติ ซึ่งเป็นส่วนหนึ่งของชุดโปรแกรม Tor.app รวมถึงยังมีเครื่องมือ AI สำหรับการแปลงข้อความเป็นคำพูดและการสร้างเนื้อหาด้วย ประวัติ Transkriptor ก่อตั้งขึ้นในปี 2021 โดย Siyar Isik ในปี 2022 Transkriptor ได้เปิดตัวแอปพลิเคชันมือถือและส่วนเสริมของเบราว์เซอร์ บริษัทยังขยายสายผลิตภัณฑ์ให้ก้าวไกลกว่าการถอดเสียง โดยเป็นส่วนหนึ่งของชุดเครื่องมือเพิ่มประสิทธิภาพการทำงานด้วย AI ภายใต้แบรนด์ Tor.app รวมถึงยังมีเครื่องมือแปลงข้อความเป็นเสียงชื่อ Speaktor และผู้ช่วยเขียนด้วย AI ชื่อ Eskritor ในปี 2023 ส่วนเสริม Chrome ของ Transkriptor ได้รับการจัดให้อยู่ในรายชื่อส่วนเสริม Chrome โปรดของ Google ในด้านความสามารถในการถอดเสียงการประชุมอัตโนมัติ ในปี 2025 Transkriptor รายงานว่ามีผู้ใช้งานต่อเดือนประมาณ 3.7 ล้านคน เติบโตขึ้นกว่า 90% จากไตรมาสก่อนหน้า ผลิตภัณฑ์และเทคโนโลยี Transkriptor ให้บริการในรูปแบบ SaaS มีทั้งแผนใช้งานฟรีและแผนชำระเงิน โดยคิดค่าบริการตามปริมาณการถอดเสียงและฟีเจอร์ที่เลือกใช้ บริการสามารถเข้าถึงได้ผ่านเว็บแอป แอปมือถือ หรือส่วนเสริม Chrome ผู้ใช้งานสามารถอัปโหลดไฟล์หรือใส่ URL เช่น ลิงก์ YouTube เพื่อให้ระบบถอดเสียง โดยแพลตฟอร์มรองรับภาษากว่า 100 ภาษาและสำเนียง นอกจากนั้นยังมีตัวเลือกแปลบทถอดเสียงด้วยระบบเครื่องมือแปลภาษา คุณสมบัติหลักประกอบด้วย การระบุผู้พูด การสรุปเนื้อหาอัตโนมัติ การวิเคราะห์อารมณ์และการดึงคำสำคัญ รวมถึงเครื่องมือสำหรับการแก้ไขร่วมกัน Transkriptor ยังมีผู้ช่วยการประชุมเสมือนจริงที่สามารถเข้าร่วมการประชุมออนไลน์บนแพลตฟอร์มต่าง ๆ เช่น Zoom, Google Meet และ Microsoft Teams เพื่อบันทึกและถอดเสียงการสนทนาได้ ผู้ใช้ยังสามารถเชื่อมต่อ Transkriptor กับซอฟต์แวร์อื่นผ่าน API หรือแพลตฟอร์มอย่าง Zapier เพื่อสร้างกระบวนการทำงานอัตโนมัติได้ด้วย Transkriptor เป็นส่วนหนึ่งของชุดเครื่องมือ Tor.app ซึ่งยังรวมถึง Speaktor เครื่องมือแปลงข้อความเป็นเสียง และ Eskritor ผู้ช่วยเขียนด้วย AI อ้างอิง
ขบวนแห่ในเทศกาลโอดาลัน โอดาลัน (อักษรโรมัน: Odalan) หรือ ปีโอดาลัน (อักษรโรมัน: Piodalan, อักษรบาหลี: ᬧᬶᬬᭀᬤᬮᬦ᭄) เป็นเทศกาลปูราประจำหมู่บ้านของบาหลี ประเทศอินโดนีเซีย ในเทศกาลนี้ ชาวบ้านที่เป็นศาสนิกชนศาสนาฮินดูแบบบาหลีจะมารวมตัวกัน และทำพิธีอัญเชิญเทพเจ้ามาเยี่ยมเยือนนานสามวันหรือมากกว่า มีการประกอบพิธีทางศาสนา แจกจ่ายอาหาร และกิจกรรมบันเทิง ถือเป็นเทศกาลที่เฉลิมฉลองทั้งศาสนาและนาฏศิลป์ของบาหลี เป็นเทศกาลที่มีส่วนในความรุ่มรวยของนาฏศิลป์บาหลี โอดาลันฉลองตรงกับวันสถาปนาปูราแห่งนั้น ๆ โดยนับวันตามปฏิทิน ปาวูกน ซึ่งคือปฏิทินบาหลีที่มีความยาว 210 วัน และด้วยปริมาณของปูรามากมายทั่วบาหลี หมายความว่าตลอดทั้งปีตามปฏิทินเกรเกอเรียน จะมีการฉลองโอดาลันเรื่อยไปตลอดเกือบทุกวันในคนละปูรา พิธีกรรมของเทศกาลเรียกว่า เดอวายัดญา (Dewa Yadnya) จากภาษาสันสกฤตคำว่า เทวยัญ (Deva Yajna) ประกอบไปด้วยการแห่ฉลอง การประดับปูรา การร่ายรำและแสดงบันเทิงในลานของปูรา หมู่บ้านทั้งหมู่บ้านจะรวมทรัพยากรกันในพิธีกรรม และเข้าร่วมการฉลองร่วมกัน สำหรับโอดาลันของปูราใหญ่สำคัญไม่กี่แห่งของบาหลี โดยเฉพาะปูราเบอซากิฮ์ซึ่งเป็นปูราใหญ่และสำคัญที่สุดของบาหลี โอดาลันเป็นกิจกรรมทางวัฒนธรรมที่มีความสำคัญและมีการฉลองกันทั่วทั้งเกาะบาหลี นอกจากนี้ยังมีการจัดฉลองใหญ่พิเศษในโอกาสที่ครบทุก ๆ 100 ปี อ้างอิง
รัฐอิสราเอลกับราชอาณาจักรโมร็อกโกสถาปนาความสัมพันธ์ทางการทูตอย่างเป็นทางการใน ค.ศ. 2020 เมื่อทั้งสองประเทศลงนามข้อตกลงการฟื้นฟูความสัมพันธ์อิสราเอล–โมร็อกโกตามข้อตกลงอับราฮัม แม้ว่าก่อนหน้านี้ไม่มีความสัมพันธ์อย่างเป็นทางการเนื่องจากความขัดแย้งอาหรับ–อิสราเอล แต่ทั้งสองประเทศก็ยังคงรักษาความสัมพันธ์ทวิภาคีอย่างลับ ๆ ในหลายด้านหลังสงครามอาหรับ–อิสราเอล ค.ศ. 1948 เป็นเวลาหลายปีที่สมเด็จพระราชาธิบดีฮะซันที่ 2 แห่งโมร็อกโกทรงอำนวยความสะดวกในการกระชับความสัมพันธ์กับทางการอิสราเอล และความสัมพันธ์เหล่านี้ถือเป็นเครื่องมือสำคัญในการสร้างเสถียรภาพให้กับโมร็อกโกและปราบปรามภัยคุกคามจากการต่อต้านสถาบันกษัตริย์ที่อาจเกิดขึ้นภายในประเทศ ผู้มีหนังสือเดินทางอิสราเอลสามารถเดินทางเข้าโมร็อกโกได้ โดยต้องมีวีซ่าเมื่อเดินทางมาถึง ด้วยข้อตกลงฟื้นฟูความสัมพันธ์ทวิภาคีในเดือนธันวาคม ค.ศ. 2020 โมร็อกโกได้รับรองสถานะรัฐของอิสราเอลอย่างเป็นทางการ เกือบสามปีต่อมา ในเดือนกรกฎาคม 2023 อิสราเอลได้รับรองอำนาจอธิปไตยของโมร็อกโกเหนือซาฮาราตะวันตกอย่างเป็นทางการ อ้างอิง อ่านเพิ่ม Questions about Jewish migrations from Morocco Research on Moroccan Jewry
เกษศริน พูลลาภ เป็นนักแสดงชาวไทย มีผลงานภาพยนตร์และภาพยนตร์โทรทัศน์ทางช่อง 7 เป็นที่รู้จักในบท เปีย จากเรื่อง คมพยาบาท (2525) และบทบาทอื่น ๆ ในละครพื้นบ้านจักร ๆ วงศ์ ๆ เช่นเรื่อง จอมขมังเวทย์ (2528) เทพสังวาลย์ (2528) นางสิบสอง (2531) ประวัติ เกษศรินเริ่มต้นเข้าสู่วงการบันเทิงจากการชักนำของมนฤดี ยมาภัย นางเอกชื่อดังในยุคนั้น ขณะกำลังศึกษาอยู่ที่โรงเรียนพณิชยการพระนคร และในช่วงนั้นเอง เธอได้มีโอกาสพบกับไพรัช สังวริบุตร ซึ่งเป็นอีกบุคคลสำคัญที่มีบทบาทในเส้นทางอาชีพการแสดงของเธอ การเข้าสู่วงการบันเทิงทำให้ เกษศริน ได้แสดงภาพยนตร์โทรทัศน์เรื่องแรกคือ “เจ้าหญิงแตงอ่อน” ในปี พ.ศ. 2523 จากนั้นได้รับบทนางเอกในเรื่อง “หล่อนรักนักศึกษา” และ “ซ่อนกลิ่น” ต่อมาเธอได้รับบทบาทนางร้ายเป็นครั้งแรกในบท “เปีย” จากภาพยนตร์โทรทัศน์เรื่องคมพยาบาท (2525) ซึ่งทำให้เธอเป็นที่รู้จักในวงกว้างจากบทบาทในเรื่องนี้นอกเหนือจากผลงานทางโทรทัศน์ เกษศรินยังมีผลงานภาพยนตร์ เช่น “มนต์รักกระเป๋ารถ” (2527), “สวนทางปืน” (2527), “โลงแตก” (2530) และผลงานอื่น ๆ อีกมากมาย ส่วนชีวิตส่วนตัว เธอมีคู่ชีวิตคือวัชรา สังข์สุวรรณ ซึ่งเป็นอดีตนักแสดงและผู้กำกับ ระยะหลังได้ผันตัวมาเป็นผู้จัดละคร แต่ประสบปัญหาจึงทำให้ไม่ได้ออกอากาศ ผลงาน ละครโทรทัศน์ ละครโทรทัศน์ทั้งหมดด้านล่างที่ออกอากาศทางช่อง 7 ปี พ.ศ. เรื่อง รับบท 2523 เจ้าหญิงแตงอ่อน แม่พฤกษา 2524 ซ่อนกลิ่น ลำเจียก หล่อนรักนักศึกษา ฟ้า 2525 ลมรัก คมพยาบาท จรรยา (เปีย) 2526 โรงแรมวิปริต อธิศรี ลับแลใจ รุ้งลาวัลย์ (แตง)/นิมมานรดี (แนน) 2527 เหรียญมรดก 2528 เทพสังวาลย์ นาคี จอมขมังเวทย์ 2529 แหวนทองเหลือง นาตยา มัตติกา พิศเพลิน 2530 หัวใจสองภาค เทพสามฤดู พระมเหสีสุทัศน์ 2531 พระสุธน-มโนราห์ แก้วเกศนี นางสิบสอง ผัน 2532 แต่งกับงาน 2538 วิมานสลัม ด้วยแรงอธิษฐาน บงกช 2541 ชีวิตเปื้อนฝุ่น 2542 รักเต็มร้อย ลักษณวงศ์ 2543 พระสุธน-มโนราห์ กามเทพลวง (รับเชิญ) นางเอกหลังบ้าน 2544 แก้วหน้าม้า คุณท้าวเรืองไร/คุณท้าวอรภา ทัณฑ์กามเทพ 2545 ใครกำหนด 2546 ยอพระกลิ่น 2548 สาวใช้คนใหม่ 2549 กลรักเกมพยาบาท อิงอร 2550 แก่งกระโดน เทวี 2551 ตลาดน้ำดำเนินฯ รัก 2 เธอคือชีวิต กัญญา คมแฝก แม่แจ้ 2552 รุกฆาต บ่วงหงส์ มือนาง น้อย 2553 เรือนซ่อนรัก ป้าน้อม สวรรค์สร้าง ป้าอิ่ม 2556 จันทร์สุริยคาธ คุณท้าวมาลัย ภาพยนตร์ 2527: สวนทางปืน 2527: มนต์รักกระเป๋ารถ 2527: นักเพลงผู้ยิ่งใหญ่ 2527: ลูกทุ่งพเนจร 2530: โลงแตก 2531: สองตระกูลดิบ 2537: รักเธอ เอ้อเฮอ หวานเจี๊ยบ อ้างอิง ผลงานทั้งหมดของเกษศริน พูลลาภ
แทฮันซินมุน หรือ เดอะไดฮันเพรสส์ เป็นหนังสือพิมพ์ภาษาเกาหลีที่ตีพิมพ์ในจักรวรรดิเกาหลีเมื่อ ค.ศ. 1907 ถึง 1910 หนังสือพิมพ์นี้เป็นหนังสือพิมพ์สืบทอดของหนังสือพิมพ์มันเซโบก่อนหน้าใน ค.ศ. 1906–1907 มันเซโบเป็นหนังสือพิมพ์ที่เชื่อมโยงกับลัทธิช็อนโด หนังสือพิมพ์และลัทธินี้ได้วิพากษ์วิจารณ์การรุกรานอธิปไตยเกาหลีของญี่ปุ่น มีรายงานว่าแม้แต่จักรพรรดิโคจงแห่งเกาหลีก็ยังทรงโปรดปรานหนังสือพิมพ์นี้ อย่างไรก็ตาม ท้ายที่สุดหนังสือพิมพ์ก็ปิดตัวลงในวันที่ 29 มิถุนายน ค.ศ. 1907 เนื่องจากประสบปัญหาทางการเงิน Lee Wan-yong รัฐมนตรีชาวเกาหลีที่สนับสนุนญี่ปุ่นคนสำคัญ ต้องการก่อตั้งหนังสือพิมพ์ที่สนับสนุนแนวคิดของเขา และได้จัดการให้ อดีตหัวหน้านักเขียนของมันเซโบ ซื้อหนังสือพิมพ์และอุปกรณ์อำนวยความสะดวกเดิม จากนั้นจึงได้เปลี่ยนเป็นแทฮันซินมุนที่สนับสนุนญี่ปุ่น หนังสือพิมพ์นี้มีสำนักงานใหญ่อยู่ในพื้นที่ที่ปัจจุบันคือแขวงฮเวฮย็อน โซล มีต้นทุน 20,000 วอน ประธานหนังสือพิมพ์คือ Yi In-jik บรรณาธิการ และหัวหน้านักเขียน Ch'oe Yŏng-su หนังสือพิมพ์ฉบับนี้ส่งเสริมวาระการประชุมของ Lee และองค์กร Iljinhoe ของเขา ตามรายงานของแทฮันแมอิลซินโบ หนังสือพิมพ์นี้ได้รับเงินจากกระทรวงการคลังของรัฐบาลประมาณ 500 วอนต่อเดือน และได้รับเงินบริจาค 1,000 วอนจาก Lee ในเดือนพฤศจิกายน ค.ศ. 1909 เพื่อสนับสนุนการซื้อเครื่องพิมพ์แบบตัวพิมพ์เคลื่อนที่ หนังสือพิมพ์ฉบับนี้สนับสนุนญี่ปุ่นอย่างเหนียวแน่นจนกระทั่งสิ้นสุด หลังการลอบสังหารอดีตผู้ตรวจราชการเกาหลี อิโต ฮิโรบูมิ โดย An Jung-geun นักเคลื่อนไหวเพื่อเอกราชของเกาหลี หนังสือพิมพ์ฉบับนี้ร่วมกับหนังสือพิมพ์อื่น ๆ ที่สนับสนุนญี่ปุ่น เช่น ' มีส่วนร่วมในพิธีรำลึกถึงอิโต หลังการผนวกเกาหลีเข้าในจักรวรรดิญี่ปุ่นอย่างเป็นทางการไม่นานใน ค.ศ. 1910 หนังสือพิมพ์นี้จำต้องเปลี่ยนชื่อ โดยเปลี่ยนชื่อเป็น ฮันยังซินมุน ชั่วครู่ แต่ถูกยกเลิกและรวมเข้ากับหนังสือพิมพ์เกาหลีที่สนับสนุนญี่ปุ่นอีกฉบับชื่อ แมอิลซินโบ ในวันที่ 1 กันยายน ค.ศ. 1910 อ้างอิง
เนินกว้าว เป็นตำบลในอำเภอโกรกพระ จังหวัดนครสวรรค์ ที่ตั้งและอาณาเขต ตำบลเนินกว้าว มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลศาลาแดง ทิศตะวันออก ติดต่อกับตำบลโกรกพระ และตำบลยางขาว (อำเภอพยุหะคีรี) ทิศใต้ ติดต่อกับตำบลเนินแจง (อำเภอเมืองอุทัยธานี จังหวัดอุทัยธานี) ทิศตะวันตก ติดต่อกับตำบลหาดสูง และตำบลเนินศาลา ประวัติ พื้นที่เดิมของตำบลมีลักษณะเป็นเนินสูงและมีไม้ต้นขนาดกลางถึงใหญ่ผลัดใบสูง 15-30 เมตร เนื้อไม้มีสีเหลืองอ่อน นิยมเรียกกันว่า ต้นกว้าว หรือขว้าว อยู่เป็นจำนวนมาก จึงเรียกชื่อบริเวณนี้ว่า เนินกว้าว ซึ่งมีความสำคัญในการใช้ทำเครื่องเรือนและไม้บุผนัง เครื่องมือทางการเกษตรของคนในพื้นที่ ปี พ.ศ. 2480 พื้นที่หมู่ 11 บ้านหนองพรมหน่อ (ในขณะนั้น) ของตำบลยางขาว อำเภอพยุหะคีรี ได้แจ้งแก่ทางราชการว่าประชาชนไปติดต่อราชการกับอำเภอโกรกพระที่มีระยะทางเพียง 8 กิโลเมตร สะดวกกว่าไปติดต่อกับอำเภอพยุหะคีรีที่ต้องเดินทางกว่า 22 กิโลเมตร และต้องใช้เรือข้ามฟากเพื่อไปอีกทอดหนึ่ง ทางราชการจึงโอนพื้นที่มาขึ้นกับตำบลเนินกว้าว และปี พ.ศ. 2491 หมู่ 4 บ้านศาลาแดง, บ้านหนองกลางโนน ของตำบลเนินกว้าว ได้นำไปแยกตั้งขึ้นเป็นตำบลใหม่ คือ ตำบลศาลาแดง การปกครองส่วนภูมิภาค การปกครองส่วนภูมิภาค ตำบลเนินกว้าวแบ่งพื้นที่การปกครองออกเป็น 7 หมู่บ้าน ได้แก่ หมู่ที่ 1 บ้านเนินเปร็ง หมู่ที่ 2 บ้านมาบเชือกเขา หมู่ที่ 3 บ้านบ่อพลับ หมู่ที่ 4 บ้านอู่เฆ่ หมู่ที่ 5 บ้านหนองหมัน หมู่ที่ 6 บ้านหนองพรมหน่อ หมู่ที่ 7 บ้านหนองสาหร่าย อ้างอิง เนินกว้าว เนินกว้าว
บางมะฝ่อ เป็นตำบลในอำเภอโกรกพระ จังหวัดนครสวรรค์ อยู่ในความดูแลของเทศบาลตำบลบางมะฝ่อ ซึ่งยกฐานะขึ้นในวันที่ 27 ตุลาคม พ.ศ. 2552 ที่ตั้งและอาณาเขต ตำบลบางมะฝ่อ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลตะเคียนเลื่อน และตำบลกลางแดด (อำเภอเมืองนครสวรรค์) ทิศตะวันออก ติดต่อกับตำบลยางตาล ทิศใต้ ติดต่อกับตำบลโกรกพระ ทิศตะวันตก ติดต่อกับตำบลศาลาแดง และตำบลบางประมุง ประวัติ พื้นที่บริเวณนี้เดิมชาวบ้านปลูกสร้างบ้านเรือนอยู่ริมแม่น้ำเจ้าพระยา มีวัดเป็นศูนย์กลาง คือ วัดจันทป่าฝ้าย โดยมีชื่อมาจากนายจันท์และนางฝ้าย ซึ่งเป็นสองสามีภรรยาที่บริจาคที่ดินเพื่อสร้างวัด ต่อมาสมเด็จพระมหาสมณเจ้า กรมพระยาวชิรญาณวโรรสประทานพระวินิจฉัยว่าวัดควรมีชื่อตามสถานที่ตั้ง เนื่องจากพื้นที่มีต้นมะฝ่อขึ้นมากมายบริเวณริมน้ำ จึงได้เปลี่ยนชื่อเป็นวัดบางมะฝ่อ และเมื่อมีการจัดตั้งตำบลขึ้นจึงเรียกกันว่า บางมะฝ่อ ปี พ.ศ. 2549 ทางราชการได้แยกพื้นที่หมู่ 5 บ้านดงชะพลู ตั้งเป็นหมู่บ้านใหม่ เป็นหมู่ 6 บ้านเนินเวียง ก่อนที่ในปี พ.ศ. 2552 พื้นที่หมู่ 5 บ้านดงชะพลูและหมู่ 6 บ้านเนินเวียง มีชื่อหมู่บ้านสลับกัน พื้นที่หมู่ 5 บ้านดงชะพลู เป็นที่ตั้งของวัดเนินเวียง, โรงเรียนบ้านเนินเวียง พื้นที่หมู่ 6 บ้านเนินเวียง เป็นที่ตั้งของวัดดงชะพลู ลักษณะดังกล่าวไม่สอดคล้องกับความเป็นจริงของพื้นที่ จึงเปลี่ยนแปลงชื่อโดยกำหนดให้หมู่ 5 บ้านดงชะพลู เปลี่ยนเป็น 'หมู่ 5 บ้านเนินเวียง' และหมู่ 6 บ้านเนินเวียง เปลี่ยนเป็น 'หมู่ 6 บ้านดงชะพลู' การปกครองส่วนภูมิภาค การปกครองส่วนภูมิภาค ตำบลบางมะฝ่อแบ่งพื้นที่การปกครองออกเป็น 6 หมู่บ้าน ได้แก่ หมู่ที่ 1 บ้านบางมะฝ่อ หมู่ที่ 2 บ้านบางมะฝ่อ หมู่ที่ 3 บ้านบางมะฝ่อ หมู่ที่ 4 บ้านดงชะพลู หมู่ที่ 5 บ้านเนินเวียง หมู่ที่ 6 บ้านดงชะพลู อ้างอิง บางมะฝ่อ บางมะฝ่อ
สัญญารักแห่งแวมไพร์ ผนึกหัวใจ... ชั่วนิรันดร์ เป็นซีรีส์ละครโทรทัศน์ไทยแนวบอยส์เลิฟ นำแสดงโดยนพณัฐ กันทะชัย, วรุศ ชวลิตรุจิวงษ์ ดัดแปลงจากนวนิยายชื่อเดียวกันของ Wednesdaytus และผลิตโดยจีเอ็มเอ็มทีวี ของ Wednesdaytus ออกอากาศทุกวันเสาร์ เวลา 20.30 น. (เวลามาตรฐานไทย) ทางช่องจีเอ็มเอ็ม 25 และออกอากาศย้อนหลังบนแพลตฟอร์มออนไลน์ทางอ้ายฉีอี้ เริ่มตอนแรกวันที่ 23 สิงหาคม พ.ศ. 2568 สัญญารักแห่งแวมไพร์ ผนึกหัวใจ... ชั่วนิรันดร์ ได้เปลี่ยนมาจาก ‘The Vampire Project’ ซีรีส์ของทางสตูดิโอวาบิซาบิและได้ย้ายไปผลิตภายใต้สังกัด GMMTV แต่ทีมผลิตหลักยังคงเป็นทีมเดิมจากสตูดิโอวาบิซาบิ เรื่องย่อ ปัณณ์ (วรุศ ชวลิตรุจิวงษ์) ชายหนุ่มเจ้าของร้านขายวัตถุโบราณได้รับการว่าจ้างจากเพื่อนสนิทให้ไปซ่อมภาพวาด แต่ปัณณ์กลับถูกเศษกระจกบาดจนเลือดไปเปื้อนกับภาพเขียนเข้าโดยไม่ตั้งใจ ทำให้ รามิล (นพณัฐ กันทะชัย) ทายาทคนสุดท้ายของตระกูลแวมไพร์ที่ถูกผนึกไว้ในภาพวาดมากกว่าร้อยปีฟื้นขึ้นมา ทว่ารามิลกลับไร้พลังและกำลังถูกกลุ่ม “ฮันเตอร์” นักล่าแวมไพร์ตามล่า ปัณณ์จึงจำเป็นต้องช่วยเหลือรามิลให้พลังของเขาฟื้นคืน ด้วยการออกตามหาบริวารตนอื่นๆ จนทำให้ความสัมพันธ์ของทั้งคู่ค่อยๆ พัฒนาขึ้น นักแสดง นักแสดงหลัก นักแสดง บทบาท นพณัฐ กันทะชัย รามิล โซแลย์ โฌโนเอล (รามิล) วรุศ ชวลิตรุจิวงษ์ ปัณณ์ วิณณาฬา (ปัณณ์) นักแสดงสมทบ จิรันธนิน ตรัยรัตนยนต์ เมธัส ณภัทร​ พัชรชวลิต เมฆิณ ตฤณสิษฐ์ อิสระพงศ์พร คีอาร์ เค เลิศสิทธิชัย เจษ พลอยนิรา หิรัญทวีศิลป์ เอลีส์ ชยพล จุฑามาศ พอล ชยกร จุฑามาศ แคสเตอร์ พนัชษ์กรณ์ ฤกษ์ศิริอารี ปัฏ วิณณาฬา (ปกป้อง) นักแสดงรับเชิญ ณัฎฐ์ฐชัย บุญประเสริฐ เฟอราตู ศุภกร กันทนิตย์ ปัณณ์ (ตอนเด็ก) ธนัน โลหะวัฒนกุล เจตต์ (ตอนเด็ก) ธมนต์ชิตา นามกูล เอลีส์ (ตอนเด็ก) ปณชัย ศรีอาริยะรุ่งเรือง มุนทัล การประชาสัมพันธ์ ละครชุดนี้เปิดตัวในงาน 'GMMTV 2024 UP & ABOVE PART2' เมื่อวันที่ 24 เมษายน พ.ศ. 2567 โดยมีการปล่อยวิดีโอตัวอย่างของละครชุดนี้ออกไปในช่องทางสังคมออนไลน์ มียอดเข้าชมตัวอย่างในเว็บไซต์ของยูทูบมากกว่า 1 ล้านครั้ง วันที่ 11 มีนาคม ได้มีการเริ่มเปิดกล้องดำเนินการถ่ายทำละครชุดนี้เป็นวันแรก โดยมีการเผยแพร่ภาพเบื้องหลังการถ่ายทำของนักแสดงนำได้แก่ นพณัฐ,วรุศ,จิรันธนิน,เค และพนัชษ์กรณ์ ที่มาเข้าร่วมการถ่ายทำในวันแรกนี้ผ่านบัญชีอย่างเป็นทางการของละครชุดนี้บนเอกซ์ ในวันที่ 5 สิงหาคม ได้มีการปล่อยวิดีโอตัวอย่างของละครชุดนี้อย่างเป็นทางการพร้อมแจ้งข้อมูลกำหนดการและช่องทางการออกอากาศเป็นครั้งแรก ได้มีการออกอากาศรายการพิเศษ “Revamp the Undead Story SPECIAL” ที่เป็นเบื้องหลังการถ่ายทำของละครชุดนี้ในวันที่ 16 สิงหาคม โดยออกอากาศในเวลาและช่องทางเดียวกันกับที่ละครชุดออกอากาศ มีการประกาศจัดงาน “REVAMP : The Undead Story First Premiere” ในวันที่ 23 สิงหาคม วันเดียวกับที่ละครชุดออกอากาศตอนแรก เพื่อเปิดให้แฟนคลับมาร่วมชมละครชุดตอนแรกพร้อมกับนักแสดงนำและผู้กำกับ มีการจัดงาน 'REVAMP Final EP. FANMEETING' ในวันที่ 25 ตุลาคม วันเดียวกับที่ละครชุดออกอากาศตอนจบ เพื่อเปิดให้แฟนคลับมาร่วมชมละครชุดตอนจบปิดเรื่องพร้อมกับนักแสดงนำและผู้กำกับ เพลงประกอบ อ้างอิง
การใช้ วัตถุประสงค์ของการ เทมเพลตนี้มีไว้เพื่อเพิ่มตารางที่จัดรูปแบบแล้วให้กับหน้าซีรีส์ทางโทรทัศน์เกี่ยวกับวันที่เผยแพร่ รายละเอียดชุด และคุณลักษณะพิเศษของการเผยแพร่สื่อภายในบ้านสำหรับซีรีส์ทางโทรทัศน์และ/หรือซีซันที่เกี่ยวข้อง วากยสัมพันธ์ ตัวอย่าง พารามิเตอร์ +เทมเพลตของพารามิเตอร์ พารามิเตอร์ คำอธิบาย ตัวพิมพ์ สถานะ คำจากภาพ caption คำอธิบายตารางรูปแบบ: รายการทีวี ซีซั่น x สื่อเผยแพร่ภายในบ้าน ข้อความ จำเป็น สี color สีของแถวส่วนหัวที่มีชื่อเรื่องอยู่ ไม่ต้องใส่ #รูปแบบ: AC1D29 สีรหัสเลขฐานสิบหก ที่จำเป็น ชื่อ title ชื่อของข่าวเผยแพร่ภายในบ้านรูปแบบ: Doctor Who: The Complete Eighth Series ข้อความ จำเป็น รายละเอียดการตั้งค่า set_details รายละเอียดชุดของการเผยแพร่สื่อภายในบ้านรูปแบบ: 12 ตอน ชุด 5 แผ่น อัตราส่วนภาพ 16:9 ข้อความ, รายการ จำเป็น คุณสมบัติพิเศษ special_features คุณสมบัติพิเศษของการเผยแพร่สื่อภายในบ้านFormat: บทวิจารณ์เกี่ยวกับ 'Into the Dalek', 'Robot of Sherwood', ... 12 ตอนของ Doctor Who Extra Doctor Who: The Ultimate Time Lord ข้อความ, รายการ จำเป็น วันที่ในภูมิภาค 1 region1 วันที่วางจำหน่ายของโฮมมีเดียสำหรับ BluRay ภูมิภาค 1 จอแสดงผล เมื่อถูกแยกออกรูปแบบ: วันที่ dd/mm/yyyy วันที่ ไม่จำเป็น วันที่ในภูมิภาค 2 region2 วันที่วางจำหน่ายของโฮมมีเดียสำหรับ BluRay ภูมิภาค 2 จอแสดงผล เมื่อถูกแยกออกรูปแบบ: วันที่ dd/mm/yyyy วันที่ ไม่จำเป็น วันที่ในภูมิภาค 4 region4 วันที่วางจำหน่ายของโฮมมีเดียสำหรับ BluRay ภูมิภาค 4 จอแสดงผล เมื่อถูกแยกออกรูปแบบ: วันที่ dd/mm/yyyy วันที่ ไม่จำเป็น วันที่ในภูมิภาค A regionA วันที่วางจำหน่ายของโฮมมีเดียสำหรับ BluRay ภูมิภาค A จอแสดงผล เมื่อถูกแยกออกรูปแบบ: วันที่ dd/mm/yyyy วันที่ ไม่จำเป็น วันที่ในภูมิภาค B regionB วันที่วางจำหน่ายของโฮมมีเดียสำหรับ BluRay ภูมิภาค B จอแสดงผล เมื่อถูกแยกออกรูปแบบ: วันที่ dd/mm/yyyy วันที่ ไม่จำเป็น ไม่รวมตัวเริ่มต้น no_start ตั้งให้ไม่รวมเส้นเปิดตาราง เพื่อรวมตารางที่เชื่อมต่อกันเข้าด้วยกัน จำเป็นสำหรับตารางหลังจากตารางแรกเท่านั้นFormat: y ข้อความ ไม่จำเป็น ไม่รวมตัวสิ้นสุด no_end ตั้งให้ไม่รวมเส้นปิดตาราง เพื่อรวมตารางที่เชื่อมต่อกันเข้าด้วยกัน จำเป็นสำหรับตารางก่อนหน้าตารางสุดท้ายเท่านั้นรูปแบบ: y ข้อความ ไม่จำเป็น เทมเพลตที่รองรับ
ณัฐพงศ์ คุณากรวงศ์ (เกิด 19 พฤษภาคม พ.ศ. 2523) เป็นนักธุรกิจชาวไทย ปัจจุบันดำรงตำแหน่งประธานเจ้าหน้าที่บริหารของบริษัท เอสซี แอสเสท คอร์ปอเรชั่น จำกัด (มหาชน) เป็นบุตรเขยของทักษิณ ชินวัตร อดีตนายกรัฐมนตรี จากการสมรสกับพินทองทา ชินวัตร คุณากรวงศ์ ประวัติ ณัฐพงศ์เกิดเมื่อวันที่ 19 พฤษภาคม พ.ศ. 2523 เป็นบุตรของวรวิทย์ และนางอัญชลี คุณากรวงศ์ โดยครอบครัวประกอบธุรกิจเสื้อผ้าในย่านประตูน้ำ ณัฐพงศ์สำเร็จการศึกษาระดับปริญญาตรี จากคณะสถาปัตยกรรมศาสตร์ จุฬาลงกรณ์มหาวิทยาลัย และระดับปริญญาโท สาขาบริหารธุรกิจ (MBA) จากมหาวิทยาลัยเดอโปล สหรัฐอเมริกา ชีวิตส่วนตัว ณัฐพงศ์สมรสกับพินทองทา ชินวัตร คุณากรวงศ์ บุตรสาวของทักษิณ ชินวัตร อดีตนายกรัฐมนตรี และคุณหญิงพจมาน ณ ป้อมเพชร มีบุตรด้วยกัน 3 คน การทำงาน ณัฐพงศ์เริ่มทำงานในธุรกิจครอบครัวก่อน ก่อนเข้าทำงานที่บริษัท เอสซี แอสเสท คอร์ปอเรชั่น จำกัด (มหาชน) ในตำแหน่งกรรมการบริษัทตั้งแต่ปี พ.ศ. 2555 และต่อมาได้รับการแต่งตั้งให้ดำรงตำแหน่งประธานเจ้าหน้าที่บริหาร โดยณัฐพงศ์ได้เข้ามาปรับยุทธศาสตร์องค์กร การพัฒนาดิจิทัล และขยายธุรกิจอสังหาริมทรัพย์ทั้งรูปแบบแนวราบและคอนโดมิเนียม อ้างอิง
ศูนย์ข้อมูลนักท่องเที่ยววัฒนธรรมอาซากูซะ เป็นอาคารที่เป็นที่ตั้ฝของศูนย์ให้บริการนักท่องเที่ยวและสิ่งอำนวยความสะดวกอื่น ตั้งอยู่ในอาซากูซะ เขตไทโต กรุงโตเกียว ประเทศญี่ปุ่น อาคารนี้ยังเป็นที่รู้จักดีจากสถาปัตยกรรมของอาคาร ผลงานออกแบบโดยสถาปนิก เค็งโงะ คูมะ อาคารนี้ตั้งอยู่ตรงข้ามถนนจากคามินาริมงของเซ็นโซจิพอดี ศูนย์เปิดให้บริการเวลา 9:00น. ถึง 20:00น. และดำเนินงานภายใต้คติพจน์ 'ค้นหา, จัดแสดง และสนับสนุน' อาคารนี้ได้รับรางวัลกูดดีไซน์อะวอร์ดปี 2012 ประวัติศาสตร์ เดิมทีที่ดินตรงนี้เป็นอาคารธนาคารควรมสูงสองชั้น หลังธนาคารย้ายออก ที่ดินส่วนนี้ถูกซื้อไปโดยเขตไทโตเพื่อสร้างอาคารเป็นศูนย์บริการนักท่องเที่ยว เปิดให้บริการในปี 1985 และได้รับความนิยมพอควร ด้วยจำนวนผู้เข้าเยี่ยมชม 550,000 คนในปี 2008 ในปีเดียวกันนั้น สภาพของอาคารทรุดโทรมมาก และมีการจัดประกวดออกแบบอาคารหลังใหม่ โดยสถาปนิกชื่อดัง เค็งโงะ คูมะ ชนะการประกวด เดิมทีอาคารมีขนาดสูง แต่ด้วยข้อกังวลว่าจะรบกวนทิวทัศน์โดยรอบ จึงปรับความสูงลงมาเป็น อาคารออกแบบระหว่างเดือนมกราคม 2009 ถึงมกราคม 2010 เริ่มต้นก่อสร้างเมื่อสิงหาคม 2010 และแล้วเสร็จในเดือนกุมภาพันธ์ 2012 เปิดให้บริการในวันที่ 20 เมษายน 2012 การออกแบบ อาคารนี้มีลักษณะเป็น 'กองพะเนินของตึกไม้หลายหลังที่วางซ้อนกันที่คนละมุม' ตามที่บรรยายโดย Architizer ลักษณะภายนอกมุ่งเน้นที่ไม้ (โดยเฉพาะสนญี่ปุ่น) กับกระจกหน้าต่าง ซึ่งสะท้อนถึงสถาปัตยกรรมพื้นถิ่นของญี่ปุ่น แต่เพิ่มลักษณะแบบร่วมสมัยเข้าไป โดยไม้ที่นำมาสร้างนี้ผ่านกระบวนการทำให้ต้านทานไฟแล้ว โครงสร้างบานเกล็ดแนวตั้ง ช่วยเน้นหลังคากับพื้น ระหว่างออกแบบ คูมะนึกถึงบ้านนางายะจากโตเกียวยุคเอโดะ เอามาวางซ้อนกันเป็นรูปแบบสมัยใหม่ เพื่อสร้างความว่างเปล่าที่ไม่สมดุลขึ้นระหว่างแต่ละชั้น เนื่องด้วยหลังคาแต่ละชั้นมีลักษณะลาดเอียง ทำให้ระหว่างชั้นมีพื้นที่เพิ่มขึ้นซึ่งคูมะใช้งานพื้นที่พิเศษเหล่านี้ในการเก็บอุปกรณ์และสิ่งอำนวยความสะดวกเชิงเทคนิกของอาคาร เขากล่าวถึงพื้นที่เพิ่มเติมเหล่านี้ว่า 'พวกเรามักจะคุ้นชินกับแนวคิดว่าพื้นต้องเรียบ แต่ผมหวังว่าผมจะสามารถสร้างแรงบันดาลใจผู้คนให้คิดใหม่เกี่ยวกับความสัมพันธ์ระหว่างอาคารกับชั้น' อ้างอิง
เทือกเขาศิวาลิก เป็นเทือกเขาแห่งหนึ่งในหิมาลัยรอบนอก ชื่อนี้มีความหมายว่า 'ปอยผมของพระศิวะ' เทือกเขานี้มีชื่อเสียงจากซากดึกดำบรรพ์มากมายที่ขุดพบในบริเวณ และเป็นอดีตที่ตั้งของวัฒนธรรมหินเก่าตอนกลาง โซอาเนียน ภูมิศาสตร์ เทือกเขาศิวาลิกมีความยาว จากแม่น้ำสินธุทางตะวันออก จรดแม่น้ำพรหมบุตรทางตะวันตก มีความกว้างระหว่าง และมีความสูงเฉลี่ย จากระดับน้ำทะเล โดยมีร่องระหว่างแม่น้ำตีสตะ กับ แม่น้ำไรทาก ขนาดประมาณ เทือกเขาศิวาลิกเป็นแหล่งของซากดึกดำบรรพ์สัตว์มีกระดูกสันหลังสมัยนีโอจีน และ ไพลสโตซีน ก่อนประวัติศาสตร์ มีการค้นพบซากดึกดำบรรพ์ของสัตว์มีกระดูกสันหลังในเทือกเขาศิวาลิก อายุตั้งแต่ไมโอซีนตอนต้น จนถึงไพลสโตซีนตอนกลาง ระหว่างประมาณ 18 ล้านปี ถึง 600,000 ปีมาแล้ว ซากดึกดำบรรพ์ที่มีชื่อเสียงจากที่นี่ เช่น Megalochelys atlas ซึ่งเป็นเต่าที่มีขนาดใหญ่ที่สุดที่เคยค้นพบ แมวฟันเขี้ยว Megantereon falconeri กีราฟฟิดที่ใหญ่ที่สุด Sivatherium giganteum และลิงเอป Sivapithecus นอกจากนี้ยังมีการค้นพบซากโบราณคดีของวัฒนธรรมโซอาเนียนจากสมัยหินใหม่ตอนล่าง-ตอนกลาง อายุ 500,000 ถึง 125,000 ปีก่อนคริสต์กาล ซึ่งตั้งชื่อตามหุบเขาโซอันซึ่งเป็นส่วนหนึ่งของศิวาลิกในประเทศปากีสถาน วัฒนธรรมนี้พบแพร่กระจายในบริเวณที่ปัจจุบันคือประเทศปากีสถาน อินเดีย และเนปาล อ้างอิง
บีจีคัพ เป็นรายการแข่งขันฟุตบอลเยาวชนอายุไม่เกิน 19 ปีระดับประเทศ จัดโดยมีวัตถุประสงค์หลักเพื่อเปิดเวทีให้นักฟุตบอลเยาวชนจากโรงเรียนชั้นนำทั่วประเทศไทยได้มีโอกาสแสดงความสามารถในรายการแข่งขันที่มีมาตรฐาน ประวัติ บีจีคัพเป็นรายการแข่งขันฟุตบอลเยาวชนระดับประเทศที่ริเริ่มและจัดขึ้นโดยมีวัตถุประสงค์หลักเพื่อเปิดเวทีให้นักฟุตบอลเยาวชนจากโรงเรียนชั้นนำทั่วประเทศไทยได้มีโอกาสแสดงความสามารถในรายการแข่งขันที่มีมาตรฐานสูง และได้แสดงฝีเท้าให้เป็นที่ประจักษ์ต่อผู้ชมในวงกว้าง โดยมีสโมสรฟุตบอลบีจี ปทุม ยูไนเต็ด เป็นเจ้าภาพจัดการแข่งขัน การแข่งขันนี้จัดขึ้นเป็นครั้งแรกในปี 2024 โดยได้ AssetWise เป็นผู้สนับสนุนหลักของการแข่งขันโดยการแข่งขันครั้งแรกในปี 2024 ซึ่งจัดในรุ่นอายุ 18 ปี ทีมที่คว้าตำแหน่งชนะเลิศได้แก่โรงเรียนอัสสัมชัญศรีราชา ในปี 2025 ได้มีการปรับรุ่นอายุเป็นไม่เกิน 19 ปี และได้ AssetWise เป็นผู้สนับสนุนหลักเช่นเดิม โดยโรงเรียนอัสสัมชัญศรีราชาสามารถป้องกันตำแหน่งชนะเลิศได้อีกครั้ง รูปแบบการแข่งขัน การแข่งขันครั้งแรกในปี 2024 จัดแข่งขันในรูปแบบแพ้คัดออกจำนวน 32 ทีม โดยทีมที่เข้าร่วมมาจากการเชิญโดยอิงจากความพร้อม อย่างไรก็ตาม ในปี 2025 การแข่งขันได้ปรับรูปแบบเป็นรอบแบ่งกลุ่มสองกลุ่มในรอบแรก โดยนำ 4 อันดับแรกของแต่ละกลุ่มเข้ารอบสุดท้าย และแข่งขันกันในระบบแพ้คัดออกต่อไป ทีมที่เข้ารอบชิงชนะเลิศจะได้แข่งขันในสนามทรู บีจี สเตเดียม รายชื่อผู้ชนะเลิศฟุตบอลบีจี คัพ ครั้งที่ ปีแข่งขัน จำนวนทีมที่เข้าร่วม รอบชิงชนะเลิศ รอบรองชนะเลิศ ชนะเลิศ ผลการแข่งขัน รองชนะเลิศ สนามแข่งขัน 1 พ.ศ. 2567 32 โรงเรียนอัสสัมชัญศรีราชา 2 - 1 โรงเรียนกีฬานครนนท์วิทยา 6 ทรู บีจี สเตเดียม โรงเรียนราชวินิตบางเขน โรงเรียนโพธินิมิตวิทยาคม 2 พ.ศ. 2568 16 โรงเรียนอัสสัมชัญศรีราชา 0 - 0 (จุดโทษ 5 - 4) โรงเรียนอัสสัมชัญธนบุรี โรงเรียนสวนกุหลาบวิทยาลัย โรงเรียนวัดสุทธิวราราม อ้างอิง
El Dorado |วาเซดะเอลโดราโด ในโตเกียว บอน จูโก (อักษรโรมัน: Von Jour Caux) เป็นนามแฝงของ โทชิโร ทานากะ (เกิด 27 มกราคม 1934) เป็นศิลปินและสถาปนิกชาวญี่ปุ่น ที่เป็นที่รู้จักในชื่อเกาดีแห่งญี่ปุ่น นามแฝง นามแฝง Von Jour Caux (อาจออกเสียงเป็น ฟ็อน ฌูร์ โค) มีที่มาจากแนวคิดที่ผสานคัมภีร์สันสกฤตโบราณ อุปนิษัท กับชื่อหลังเสียชีวิตของพ่อเลี้ยงของเขา กล่าวคือ พรหมัน ตรงกับอักษรจีน บอน (Von) ส่วน จู (Jour) แปลว่า 'ชีวิตที่ได้พร' และ โก (Caux) แปลว่า 'เชือก' เมื่อรวมกันจึงแปลว่า 'เชือกที่ขึงตึงระหว่างชีวิตที่ได้พรกับความจริงสูงสุด (พรหมัน)' นอกจากนี้ จูโก (Ju-Kou) ยังเป็นชื่อพุทธหลังเสียชีวิตของพ่อเลี้ยงเขา ชีวประวัติ บอน จูโก จบการศึกษาจากมหาวิทยาลัยวาเซดะ และเปิดบริษัทสถาปนิกของตนเองในปี 1958 เขาเดินทางไปชิคาโกในปี 1962 โดยได้รับอิทธิพลจากลุดวิก มีส ฟัน แดร์ โรเฮอ ที่นั่น เขาศึกษาจิตรกรรม ประติมากรรม และหัตถศิลป์ที่วิทยาลัยสถาบันศิลปะชิคาโก ที่ซึ่งเขาพบกับภรรยาในอนาคต ในปี 1971 เขาละทิ้งการทำงานสถาปัตยกรรมแบบปกติเดิม และร่วมกับภรรยาตั้งคณะศิลปินและช่างศิลป์ในชื่อ อาร์ตคอมเพล็กซ์ (Art Complex) ในปี 1974 ปีเดียวกับที่เขาเริ่มใช้นามแฝง บอน จูโก ผลงานแรกของคณะคือ วาเซดะเอลโดราโด (ドラード早稲田; Waseda El Dorado) ในโตเกียว สร้างขึ้นจากแนวคิดเมืองทองคำในอุดมคติ ในปี 1985 เขาออกแบบบ้านมุโกไดเพื่อผู้สูงอายุ (Mukōdai Home For the Aged) ในฮิกาชิยาโมโตะ ที่เขามุ่งเน้นไปที่ปรากฏการณ์ช่วงสุดท้ายของชีวิตที่เกิดขึ้นภายในอาคาร ในปี 1990 เขาออกแบบอาคารที่อยู่อาศัย ลาปอร์ตาอีซูมิ (La Porta Izumi) ในโตเกียว ซึ่งมีฟาซาดที่เป็นเอกลักษณ์ มีประติมากรรมรูปสตรีงอตัว สยายผมลงมาราวกับน้ำตก ผสมผสานกับเปลวเพลิงจากคบเพลิงที่ชั้นล่าง ๆ ของอาคาร ในปี 1992 เขาออกแบบอาคารไมด์วา (Mind Waa) ในโตเกียวด้วยความร่วมมือกับเจ้าของอาคาร ผลงานออกแบบอื่น ๆ ของเขา รวมถึงอาคาร เลอบอยส์ ฮิรากิ มินามิอิเกบูกูโระ (Le bois Hiraki Minamiikebukuro Building) ในโทชิมะ และอาคารสึกาดะ (Tsukada) ในโตเกียวที่มีลักษณะทางสถาปัตยกรรมอ่อนโยนกว่า รูปแบบ บอน จูโก ได้รับการกล่าวขานว่าเป็นเกาดีของญี่ปุ่น ผลงานของเขาให้ความสำคัญกับตรรกะการสร้างรูปที่เหมือนกัน กระนั้น การออกแบบของเขาเต็มไปด้วยองค์ประกอบของลัทธิวิญญาณนิยมและพุทธศาสนาแบบวัชรยาน ลักษณะงานของเขาเป็นแบบต่อต้านสมัยใหม่ และอาจจัดเป็นประเภทอาร์ตนูโว อ้างอิง
AssetWise BG CUP U19 2025 AssetWise บีจีคัพ U19 2025 เป็นการแข่งขันฟุตบอลระดับเยาวชนรุ่นอายุไม่เกิน 19 ปีในประเทศไทย จัดขึ้นระหว่างเดือนธันวาคม พ.ศ. 2568 ถึงเดือนกุมภาพันธ์ พ.ศ. 2569 โดยมีสโมสรฟุตบอลบีจี ปทุม ยูไนเต็ด เป็นเจ้าภาพจัดการแข่งขัน และได้รับการสนับสนุนหลักจากบริษัท แอสเซทไวส์ จำกัด (มหาชน) เพื่อเป็นเวทีพัฒนานักฟุตบอลเยาวชนสู่ระดับอาชีพ รูปแบบการแข่งขัน การแข่งขันในปี พ.ศ. 2568 จัดขึ้นภายใต้แนวคิด 'THE RISING ELEVEN' โดยมีสถานศึกษาเข้าร่วมการแข่งขันจำนวน 16 แห่ง แบ่งการแข่งขันออกเป็น 2 รอบ ดังนี้: รอบแบ่งกลุ่ม (League Stage): แบ่งทีมออกเป็น 2 กลุ่ม กลุ่มละ 8 ทีม แข่งขันแบบพบกันหมด ณ สนามกลาง (ไม่มีระบบเหย้า-เยือน) เพื่อคัดเอาทีมที่มีคะแนนสูงสุด 4 อันดับแรกของแต่ละกลุ่มเข้าสู่รอบถัดไป เกณฑ์การให้คะแนน: * ชนะในเวลาปกติได้รับ 3 คะแนน หากเสมอกันในเวลาปกติ ให้ตัดสินด้วยการดวลจุดโทษทันที โดยผู้ชนะจะได้ 2 คะแนน และผู้แพ้จะได้ 1 คะแนน รอบคัดออก (Final Stage): ทีมที่ผ่านเข้ารอบทั้ง 8 ทีม แข่งขันแบบแพ้คัดออก (Knockout) จนถึงรอบชิงชนะเลิศ รอบชิงชนะเลิศ การแข่งขันรอบชิงชนะเลิศจัดขึ้นเมื่อวันที่ 15 กุมภาพันธ์ พ.ศ. 2569 ณ ทรู บีจี สเตเดี้ยม จังหวัดปทุมธานี เป็นการพบกันระหว่าง โรงเรียนอัสสัมชัญธนบุรี และ โรงเรียนอัสสัมชัญศรีราชา รายชื่อทีมเข้าแข่งขัน ASSETWISE x BG CUP 2025 U19 ทีม หมายเหตุ 1 โรงเรียนอัสสัมชัญศรีราชา ชนะเลิศ 2 โรงเรียนสวนกุหลาบวิทยาลัย 3 โรงเรียนภัทรบพิตร 4 โรงเรียนกรุงเทพคริสเตียนวิทยาลัย 5 โรงเรียนเทพศิรินทร์ 6 โรงเรียนราชสีมาวิทยาลัย 7 โรงเรียนอัสสัมชัญ 8 โรงเรียนโพธินิมิตวิทยาคม 9 โรงเรียนราชวินิตบางแก้ว 10 โรงเรียนวัดสุทธิวราราม 11 โรงเรียนวิชูทิศ 12 โรงเรียนปทุมคงคา 13 โรงเรียนอัสสัมชันธนบุรี รองชนะเลิศ 14 โรงเรียนท่าข้ามพิทยาคม 15 โรงเรียนอบจ.ชัยนาท 16 โรงเรียนพิชญบัณฑิต ทีมยอดเยี่ยม + ทีมยอดเยี่ยม (THE RISING ELEVEN — TEAM OF THE TOURNAMENT) - ระบบ 4-4-2 ตำแหน่ง ผู้เล่น โรงเรียน ผู้รักษาประตู ธีธัช เกลาฉีด โรงเรียนสวนกุหลาบวิทยาลัย กองหลัง แบ็กขวา รัชชานนท์ พูนพัฒนาทรัพย์ โรงเรียนท่าข้ามพิทยาคม เซ็นเตอร์แบ็ก ภูริณัฐ พูลกำลัง โรงเรียนอัสสัมชัญธนบุรี เซ็นเตอร์แบ็ก ไกรยวุฒิ เกาะสูงเนิน โรงเรียนอัสสัมชัญศรีราชา แบ็กซ้าย ธัญวิสิฏฐ์ ตามัน โรงเรียนอัสสัมชัญศรีราชา กองกลาง ปีกขวา ก้องทวีป หมักกระโทก โรงเรียนอัสสัมชัญธนบุรี กองกลาง พีรธัช ปัดทุม โรงเรียนสวนกุหลาบวิทยาลัย กองกลาง วชิรวิทย์ อาวรณ์ โรงเรียนวัดสุทธิวราราม ปีกซ้าย รุสกี กาเดร์ เทพศิรินทร์ กองหน้า กองหน้า สิริศรัณย์ จันทร์แจ่มใส โรงเรียนอัสสัมชัญธนบุรี กองหน้า ภานุวิชญ์ เจยาคม โรงเรียนภัทรบพิตร อ้างอิง
สะพานเดินเท้าอฏัล เป็นสะพานเดินเท้าทรัสส์รูปสามเหลี่ยมข้ามแม่น้ำสาพรมตีในนครอะห์มดาบาด ประเทศอินเดีย โดยการออกแบบได้รับแรงบันดาลใจมาจากว่าวคุชราต เปิดใช้งานในปี 2022 มีความยาว และกว้างระหว่าง ถึง ประวัติศาสตร์ เมื่อวันที่ 21 มีนาคม 2018 โครงการก่อสร้างสะพานเดินเท้าได้รับการอนุมัตโดยองค์การพัฒนาริมน้ำสาพรมตี จำกัด (Sabarmati Riverfront Development Corporation Ltd; SRFDCL) เพื่อเชื่อมสองฝั่งของแม่น้ำสาพรมตีเข้าด้วยกัน ด้วยมูลค่าก่อสร้าง องค์การเทศบาลนครอะห์มดาบาดตั้งชื่อสะพานนี้ตามอดีตนายกรัฐมนตรี อฏัล พิหารี วัชปายี เนื่องในโอกาสวันคล้ายวันเกิดเมื่อ 25 ธันวาคม 2021 การก่อสร้างแล้วเสร็จในเดือนมิถุนายน 2022 และในวันที่ 27 สิงหาคม 2022 ประกอบพิธีเปิด โดยมีนเรนทระ โมที นายกรัฐมนตรี เข้าร่วมในพิธี สถาปัตยกรรม สะพานนี้ตั้งอยู่ระหว่างสะพานสรทาร (Sardar Bridge) กับ สะพานเอลลิส ออกแบบโดย STUP Consultants จากมุมไบ และก่อสร้างโดย P&R Infraprojects รูปแบบการออกแบบได้รับแรงบัดาลใจมาจากว่าวและเทศกาลว่าวของเมือง สะพานนี้มีผืนผ้ามีสีสันอันได้แรงบันดาลใจจากว่าวที่ขึงไว้ ช่วยเป็นร่มเงาให้กับคนเดินข้ามสะพาน สะพานมีความยาว และกว้างระหว่าง ถึง ทางปลายฝั่งตะวันตกเป็นสวนดอกไม้ และทางฝั่งตะวันออกเป็นพื้นที่อนาคตโครงการศูนย์ศิลปะและวัฒนธรรม อ้างอิง
นี่คือรายการแผ่นดินไหวในประเทศไทย: แผ่นดินไหว วันที่ (UTC) จุดเกิดแผ่นดินไหว MMI เสียชีวิต บาดเจ็บ ข้อมูล 460-07-22 - - XII 'จำนวนมาก' - หมู่บ้านหนึ่งจมอยู่ใต้น้ำ และเกิดทะเลสาบขึ้น 564-06-07 - - VIII - - เจดีย์ 4 แห่งพังทลาย 1568-07-09 เชียงใหม่ - VII - - เจดีย์สูง 86 เมตรได้รับความเสียหาย 1575-07-06 เชียงแสน - VII - - วัดและเจดีย์ใน 4 อำเภอพังทลาย 1839-03-23 พม่า 8.0+ V - - รู้สึกถึงกรุงเทพฯ แผ่นดินไหวระดับ MMI XI ในประเทศพม่า มีผู้ได้รับบาดเจ็บหรือเสียชีวิตมากกว่า 400 คน 1922-05-02 รัฐฉาน (พม่า) 6.7 - - - 1925-12-23 ขอนแก่น 5.6 VII–VIII - - . เสียหายเป็นนัยยะสำคัญ 1935-05-13 แขวงไชยบุรี (ลาว) 6.3 - - - 1975-02-17 ตาก (ชายแดนพม่า) 6.0 V–VI - 'บางส่วน' . เกิดความเสียหายบางส่วน และมีผู้ได้รับบาดเจ็บบางส่วนในกรุงเทพมหานคร 1978-05-25 เชียงใหม่ 4.8 V - - . เกิดความเสียหายบางส่วนในอำเภอพร้าว 1983-04-22 กาญจนบุรี 5.7 VII - - . เกิดความเสียหายบางส่วนในกรุงเทพมหานคร กาญจนบุรี และนครพนม แผ่นดินไหวที่เกิดจากอ่างเก็บน้ำ 1983-04-22 กาญจนบุรี 5.2 V–VI - - . อาฟเตอร์ช็อก 1988-11-06 มณฑลยูนนาน (ชายแดนจีน–พม่า) 7.6 & 7.2 V–VI - - . เสียหายบางส่วนในเชียงราย คนที่อยู่บนตึกสูงในกรุงเทพฯ รู้สึกการสั่นสะเทือน มีผู้เสียชีวิตในจีนมากกว่า 700 คน แผ่นดินไหวหลัก 2 ลูกห่างกัน 13 นาที อยู่ในระดับ MMI IX และ X ตามลำดับ 1989-09-30 รัฐฉาน (ชายแดนไทย–พม่า) 5.8 VI - - . เสียหายบางส่วนในเชียงใหม่ 2006-12-12 เชียงใหม่ 4.6 IV - - . อาคาร 5 แห่งได้รับความเสียหาย 2007-05-16 แขวงบ่อแก้ว (ลาว) 6.3 VIII - - . อาคารบางส่วนในเชียงรายและเชียงแสนได้รับความเสียหายเล็กน้อย 2011-03-24 รัฐฉาน (พม่า) 6.8 VI 1 - . บุคคลหนึ่งในแม่สายเสียชีวิต แผ่นดินไหวระดับ MMI IX ในประเทศพม่า รวมผู้ได้รับบาดเจ็บหรือเสียชีวิตอย่างน้อย 74 คน 2014-05-05 เชียงราย 6.1 VIII 1 23 . คนชราคนหนึ่งเสียชีวิตจากหัวใจวาย และได้รับบาดเจ็บ 23 คน สร้างความเสียหายต่ออาคารและถนน 2019-02-20 ลำปาง 4.6 VI - - . สร้างความเสียหายต่ออาคารอย่างน้อย 15 แห่ง รวมถึงเจดีย์ 2019-11-20 แขวงไชยบุรี (ลาว) 6.2 VII - - . ในประเทศลาว เกิดความเสียหายต่ออาคารบางหลัง และได้รับบาดเจ็บสองคน อาคารบางหลังในอำเภอบ่อเกลือและอำเภอเฉลิมพระเกียรติ จังหวัดน่าน ได้รับความเสียหาย 2025-03-28 ซะไกง์ (พม่า) 7.7 X 103 36 แผ่นดินไหวที่รุนแรงที่สุดเท่าที่รู้สึกในประเทศไทยตั้งแต่ พ.ศ. 2559 ทำให้อาคาร 33 ชั้นที่กำลังก่อสร้างอยู่ในกรุงเทพมหานครพังถล่มทับคนงานจำนวนมาก หมายเหตุ: ระบุเฉพาะเหตุการณ์ที่สร้างความเสียหาย บาดเจ็บ หรือถึงแก่ชีวิตเท่านั้น สึนามิที่ส่งผลถึงประเทศไทย แผ่นดินไหวในหมู่เกาะอันดามัน พ.ศ. 2484 – แผ่นดินไหวระดับ 7.7 สร้างความเสียอย่างหนักและไม่ทราบจำนวนผู้ได้รับบาดเจ็บหรือเสียชีวิต แผ่นดินไหวและคลื่นสึนามิในมหาสมุทรอินเดีย พ.ศ. 2547 – แผ่นดินไหวระดับ 9.1 สร้างความเสียหายอย่างหนัก มีผู้เสียชีวิตมากกว่า 5,400 ราย และสูญหายอีกจำนวนมาก แผ่นดินไหวในหมู่เกาะอันดามัน พ.ศ. 2552 – แผ่นดินไหวระดับ 7.5 เตือนสึนามิ ไม่มีผู้ได้รับบาดเจ็บหรือเสียชีวิต แผ่นดินไหวในมหาสมุทรอินเดีย พ.ศ. 2555 – แผ่นดินไหวระดับ 8.6 เตือนสึนามิ ไม่มีผู้ได้รับบาดเจ็บหรือเสียชีวิต อ้างอิง ข้อมูล